Ha 135 var en toseters dobbeltdekker produsert av Hamburger Flugzeugbau, et datterselskap av Blohm & Voss som gjennom denne produksjonen fikk erfaring i å bygge moderne metallkomponenter for sivile og militære fly. Det ble utviklet som et skolefly for det tyske luftfartministerium, men etter at flymodellen viste seg å være dårlig skikket til denne rollen, forsøkte selskapet å selge det som et sportsfly.